তাসনিয়া ফারিণ

তাসনিয়া জামিল ফারিণ (জন্ম: ৩০ জানুয়ারি ১৯৯৭) একজন বাংলাদেশী মডেল,অভিনেত্রী ও গায়িকা। তিনি মোস্তফা সরয়ার ফারুকী পরিচালিত ওয়েব ধারাবাহিক লেডিজ অ্যান্ড জেন্টলমেনে (২০২১) কেন্দ্রীয় চরিত্রে অভিনয় করেছেন। একই বছর  মিজানুর রহমান আরিয়ান পরিচালিত নেটওয়ার্কের বাইরে (২০২১) ওয়েব চলচ্চিত্রে কথা চরিত্রে অভিনয় করেন। ২০২২ সালে ফারিণ কলকাতার চলচ্চিত্র নির্মাতা অতনু ঘোষ পরিচালিত আরো এক পৃথিবী চলচ্চিত্র অভিনয়ের মাধ্যমে ভারতীয় চলচ্চিত্রে অভিষেক করেন। 

২০২২ সালে তিনি লেডিজ অ্যান্ড জেন্টলমেনে অভিনয়ের জন্য ওয়েব সিরিজে শ্রেষ্ঠ অভিনেত্রী ও শ্রেষ্ঠ উদিয়মান নারী অভিনয়শিল্পী বিভাগে চ্যানেল আই ডিজিটাল মিডিয়া পুরস্কার লাভ করেন। একই বছর তিথির অসুখ চলচ্চিত্রে অভিনয়ের জন্য সীমিত দৈর্ঘ্য কাহিনিচিত্রে সেরা অভিনেত্রী বিভাগে মেরিল-প্রথম আলো সমালোচক পুরস্কার অর্জন করেন।

কর্মজীবন 
২০১৭ সালে আমরা আবার ফিরবো কবে নাটকে অভিনয় দিয়ে ছোট পর্দায় তার অভিষেক হয়। ফারিণের ভাষ্যমতে, তার মায়ের ইচ্ছেতেই তিনি অভিনয় শুরু করেছিলেন। ২০১৮ সালে তিনি বিকাশের একটি বিজ্ঞাপনে বাংলাদেশী ক্রিকেটার মাশরাফি মর্তুজার সাথে কাজ করার মাধ্যমে দৃষ্টি আকর্ষণ করেন। একই বছর ফারিন অভিনীত ভালোবাসা দিবসে এক্স বয়ফ্রেন্ড নাটকে অভিনয়ের মাধ্যমে ছোটপর্দায় পরিচিতি লাভ করেন।। ২০২১ সালে তিনি তার প্রথম ওয়েব ধারাবাহিক লেডিজ অ্যান্ড জেন্টলমেনের কেন্দ্রীয় চরিত্রে অভিনয় করেন। মোস্তফা সরয়ার ফারুকী পরিচালিত এই ওয়েব ধারাবাহিকটিতে অভিনয়ের জন্য ওয়েব ধারাবাহিকে শ্রেষ্ঠ অভিনেত্রী এবং শ্রেষ্ঠ উদিয়মান নারী অভিনয়শিল্পী বিভাগে চ্যানেল আই ডিজিটাল মিডিয়া পুরস্কার লাভ করেন। ঐ বছরই  মিজানুর রহমান আরিয়ান পরিচালিত নেটওয়ার্কের বাইরে ওয়েব চলচ্চিত্রে কথা চরিত্রে এবং চরকির স্বল্পদৈর্ঘ্য ওয়েব চলচ্চিত্র তিথির অসুখ-এর নাম ভূমিকায় অভিনয় করেন।https://www.prothomalo.com/entertainment/tv/তিথির-রহস্যময়-অসুখ তিথির অসুখ-এ অভিনয়ের জন্য তিনি সীমিত দৈর্ঘ্য কাহিনিচিত্রে সেরা অভিনেত্রী বিভাগে মেরিল-প্রথম আলো সমালোচক পুরস্কার অর্জন করেন।  এছাড়া জি ফাইভের ওয়েব সিরিজ ‘লেডিস অ্যান্ড জেন্টলম্যান’,ওয়েব সিরিজ ‘ট্রল’ এ তাকে দেখা গেছে। ২০১৯ সালে তিনি প্রায় আশিটি  নাটকে অভিনয় করেছেন।

২০২৫ সালের ২৩শে মে অনুষ্ঠিত ২৬তম মেরিল-প্রথম আলো পুরস্কার অনুষ্ঠান তাসনিয়া ফারিণ আফরান নিশোর সাথে সঞ্চালনা করেন।

চলচ্চিত্রের তালিকা
+চিহ্ন  দ্বারা মুক্তি পায়নি এমন চলচ্চিত্রকে বোঝানো হয়েছে
 বছর শিরোনাম  চরিত্রপরিচালক মন্তব্যপ্লাটফর্মসূত্র২০২১ট্রলমীরাসঞ্জয় সমাদ্দারওয়েব চলচ্চিত্র সিনেম্যাটিক লেডিজ অ্যান্ড জেন্টলমেন সাবিলা হোসেনমোস্তফা সরয়ার ফারুকী ওয়েব ধারাবাহিক জি৫  নেটওয়ার্কের বাইরে কথামিজানুর রহমান আরিয়ান ওয়েব চলচ্চিত্র চরকি  তিথির অসুখইমরাউল রাফাত স্বল্পদৈর্ঘ্য কাহিনিচিত্র চরকি ২০২২ সিন্ডিকেট সামিয়া সুলতানা স্বর্ণাশিহাব শাহীন ওয়েব সিরিজ চরকি কারাগারমাহাসৈয়দ আহমেদ শাওকীওয়েব ধারাবাহিকহইচই আরো এক পৃথিবী প্রতীক্ষাঅতনু ঘোষ কলকাতার চলচ্চিত্র নিঃশ্বাসনিপারায়হান রাফীওয়েব চলচ্চিত্র চরকি২০২৩নিকষরুবেল হাসানওয়েব চলচ্চিত্রদীপ্ত প্লেপুনর্মিলনেতৃণামিজানুর রহমান আরিয়ানওয়েব চলচ্চিত্র চরকিবাবা সামওয়ান'স ফলোয়িং মিবিজয়া 'বিজু'শিহাব শাহীনওয়েব চলচ্চিত্র বিঞ্জ২০২৪কাছের মানুষ দূরে থুইয়াশারমিনশিহাব শাহীনওয়েব চলচ্চিত্রচরকিঅসময়শারমিন সুলতানা উর্মিকাজল আরেফিন অমিওয়েব চলচ্চিত্র বঙ্গ

মিউজিক ভিডিও
বাংলা আমার মা 
রঙ্গে রঙ্গে রঙ্গিন হবো
আমার দিকে তাকিয়ে সে

পুরস্কার ও মনোনয়ন
চ্যানেল আই ডিজিটাল মিডিয়া পুরস্কার
প্রদানের তারিখবিভাগমনোনীত কর্মফলাফল ২০২২ শ্রেষ্ঠ অভিনেত্রী (ওয়েব সিরিজ) লেডিজ অ্যান্ড জেন্টলমেন rowspan=2   শ্রেষ্ঠ উদীয়মান তারকা (নারী)

মেরিল-প্রথম আলো পুরস্কার
প্রদানের তারিখবিভাগমনোনীত কর্মফলাফল ২৭ মে ২০২২ সীমিত দৈর্ঘ্য কাহিনিচিত্রে সেরা অভিনেত্রী তিথির অসুখ   ৮ সেপ্টেম্বর ২০২৩ সেরা টিভি ও ডিজিটাল মাধ্যম অভিনেত্রী কারাগার  ২৪ মে ২০২৪সেরা চলচ্চিত্র অভিনেত্রীনিকষ

ব্লেন্ডারস চয়েস-দ্য ডেইলি স্টার ওটিটি অ্যান্ড ডিজিটাল কনটেন্ট পুরস্কার
প্রদানের তারিখবিভাগমনোনীত কর্মফলাফল ৩ সেপ্টেম্বর ২০২২ সেরা অভিনয়শিল্পী (নারী) লেডিজ অ্যান্ড জেন্টলমেন   ২১ অক্টোবর ২০২৩ শ্রেষ্ঠ অভিনেত্রী কারাগার   শ্রেষ্ঠ অভিনেত্রী (সমালোচক) 

 ব্যক্তিগত জীবন 
তাসনিয়া ফারিণ ১১ আগস্ট ২০২৩ সালে শেখ রেজওয়ানকে বিয়ে করেন।

 তথ্যসূত্র 

বহিঃসংযোগ

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকার অভিনেত্রী
বিষয়শ্রেণী:বাংলাদেশী নারী মডেল
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:বাংলাদেশী নাট্য অভিনেত্রী
বিষয়শ্রেণী:ওয়েব ধারাবাহিকের অভিনেত্রী
বিষয়শ্রেণী:বাংলাদেশ ইউনিভার্সিটি অব প্রফেশনালসের প্রাক্তন শিক্ষার্থী
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:মেহেরপুর জেলার ব্যক্তি